रेहला (पलामू) :- विश्रामपुर नप अंतर्गत वार्ड 6 के रेहला में ग्रामीणों के बीच आरोग्य सेवा बीमा पत्र का वितरण किया गया.ग्रामीणों के बीच स्वास्थ्य गोल्डन कार्ड का वितरण वार्ड पार्षद मुन्नी देवी,डॉ बीपी शुक्ला,विधायक प्रतिनिधि इद्रीस हवारी ने संयुक्त रूप से किया.वितरण समारोह की अध्यक्षता व संचालन युवा समाजसेवी ज्वाला गुप्ता ने किया.विधायक प्रतिनिधि इद्रीस हवारी ने कहा कि आयुष्मान भारत के तहत किया जा रहा स्वास्थ्य बीमा दुनिया का सबसे बड़ा स्वास्थ्य योजना है.सरकार इस स्वास्थ्य सुविधा का लाभ गांव-गांव व घर-घर तक पहुंचा रही है.उन्होंने कहा कि झारखंड स्वास्थ्य सेवा के क्षेत्र में देश के अग्रणी राज्यो में शुमार है.इसका सारा श्रेय प्रदेश के मुख्यमंत्री रघुवर दास व स्वास्थ्य मंत्री रामचंद्र चंद्रवंशी को जाता है.मौके पर अमरेश तिवारी,बब्लू गुप्ता,मनिष गुप्ता,विजय दीक्षित,सहित कई ग्रामीण मौजूद थे.